UMS เผย Q2/59 ขาดทุนลดลง 59% หลังลดต้นทุนการผลิต
UMS เผย Q2/59 ขาดทุนลดลงเหลือ 11.29 ลบ. จากปีก่อนขาดทุน 27.24 ลบ. หลังบริษัทลดต้นทุนการผลิต ขณะที่ช่วง 6 เดือนแรกขาดทุนลดลง 23% มาที่ 29.31 ลบ. จากปีก่อน 37.93 ลบ.
11 ส.ค. 2559

บริษัท ยูนิค ไมนิ่ง เซอร์วิสเซส จำกัด (มหาชน) หรือ UMS รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 11.29 ล้านบาท หรือขาดทุนสุทธิ 0.02 บาทต่อหุ้น ขาดทุนลดลง 59 % จากช่วงเดียวกันของปีก่อนที่มีผลขาดทุนสุทธิ 27.24 ล้านบาท หรือขาดทุนสุทธิ 0.18 บาทต่อหุ้น
ทั้งนี้ผลการดำเนินงานในไตรมาสดังกล่าวมีผลขาดทุนสุทธิลดลงเนื่องจากบริษัทปรับลดต้นทุนการผลิตและการบริหารที่ไม่จำเป็นอย่างต่อเนื่อง
อย่างไรก็ตาม ผลการดำเนินงานช่วง 6 เดือนแรกขาดทุนสุทธิ 29.21 ล้านบาท หรือ 0.08 บาทต่อหุ้น ลดลง 23% จากช่วงเดียวกันของปีก่อนที่ขาดทุนสุทธิ 37.93 ล้านบาท หรือ 0.25 บาทต่อหุ้น